SUKELLUSLAIVALLA MAAPALLON YMPÄRI
2026-04-18 12:00 - 13:00 UTC | Tehdas Teatteri, Kulttuuritehdas Manilla, Itäinen rantakatu64b, 20810, Turku
"Kaikki mitä minulla on, tulee merestä ja palaa sinne kerran takaisin”
Kapteeni Nemo

Omituinen, tuntematon, pinnan alla kulkeva alus pelastaa kolme veden varaan joutunutta merenkävijää kyytiinsä. Sukelluslaiva Nautilus ottaa kolmikon ystävälliseen huostaansa ja samalla ikuisiksi vangeikseen. Laivan matkassa he ajautuvat ihmeellisiin seikkailuihin merten syvyyksiin ja aprikoivat, kuka on tuo laivaa luotsaava mystinen, urkuja soittava kapteeni Nemo.
Sukelluslaivalla maapallon ympäri on tieteiskirjallisuuden edelläkävijän Jules Vernen vuonna 1869 ilmestynyt seikkailuromaani, joka on kutkuttanut lukijoiden mielikuvitusta jo vuosikymmeniä. Eikä ihme, kirja on kirjoitettu aikana, jolloin sukelluslaiva oli silkkaa tieteisfantasiaa.
Visuaalisesti kekseliään, pinnan päällä ja alla puikkelehtivan nukketeatteriseikkailun takaa (ja lavalta) löytyvät suomalaisen nykynukketeatterin pioneerit ja superstarat Timo Väntsi ja Merja Pöyhönen.
Esitys on suunnattu kaikille seikkailutarinoita, merenalaista maailmaa, syvyyksien otuksia ja suljetun paikan kammoa rakastaville, henkisesti tai fyysisesti nuorille teatterikatsojille.
Konsepti ja esiintyjät: Merja Pöyhönen, Timo Väntsi
Ohjaus Eve Mäkitalo
Lavastus: Timo Väntsi
Nukenrakennus: Hanne Lammi
Käsikirjoitus: Merja Pöyhönen ja työryhmä
Kesto: 50 min.
Kieli: Suomi
Ikäsuositus: 7+
Liput 15€
Kimppalippu 4:lle yht. 50€
